
Recuperări Creanţe 
www.transilvaniarecuperaricreante.ro__ 


(http://www.trcj.ro) 


(http://www.coralimpex.ro/) 


Cum vrea Bode să ne aducă în dictatură 


PL-X nr 776/2023 (https://www.cdep.ro /pls/proiecte/upl_pck2015.proiect?cam=2&idp=21405) acesta este 
numărul propunerii legislative pentru modificarea și completarea unor acte normative în domeniul ordinii și 
siguranței publice. Propunerea legislativă a venit din partea a 12 deputaţi PNL în frunte cu inteligentul electrician 
de la Sălaj, Nicolae Bode, fost ministru de Interne și avocata, absolventă a colegiului Național de apărare, școala de 
recrutat a SRI, Cristina Trăilă. Proiectul a fost băgat pe sestache în Camera Deputaţilor pe 18 decembrie 2023, când 
toată lumea, inclusiv presa, se ocupa cu tăiatul porcului și prepararea mesei de Crăciun și aprobată tacit, fără nicio 


dezbatere, în 8 aprilie 2024. Apoi, a fost înaintată Senatului care este și cameră decizională. Caracterul legii este 
organic, deci trebuie să treacă cu majoritate calificată, așa că aprobarea ei tacită a fost un nou cadou celor care vor 
să ne aducă în lumea lui Big Brother. Pentru că legea este absolut monstruoasă și îmi pun întrebarea dacă cei 12 
indivizi care au înaintat-o au citit-o măcar înainte să o remită Camerei Deputaţilor. 


Legea prevede ca Poliția de frontieră să-și “îmbunătățească” baza de date prin colectarea tuturor acestor informații 
ale celor care trec frontiera, datele din documentul de identitate, certificatul de înmatriculare al autovehiculului 
deținut, datele privind plăcuţele de înmatriculare, datele privind intrările și ieșirile din România și acum, țineți-vă 
bine, datele biometrice privind imaginea facială și datele dactiloscopice, imagine, voce, datele privind cazierul 
judiciar, calitatea deținută în societățile comerciale, codul unic de înregistrare, datele bancare și semnătura 
olografă. 


În plus, Poliţia de Frontieră va putea accesa gratuit și fără ordin judecătoresc toate camerele de supraveghere, 


a 
l 


indiferent de proprietarul lor, că este de stat sau privat, "în scopul prevenirii criminalităţii (...) atunci când există 
motive verosimile pentru a bănui că imaginile fotografice sau înregistrările audio/video pot servi la identificarea...” 
Deci fără control judecătoresc pot accesa camerele de luat vederi pe baza unor "bănuieli” și din motive "verosimile”. 


Incredibil! 


Jandarmeria română primește și ea un cadou, crearea unei baze de date în care vor fi trecute toate informatiile pe 
care le-am văzut pomenite și la Poliţia de Frontieră, în plus fiind trecută și calitatea de suporter al unui club sportiv. 
Nu ni se spune în afară de persoanele amendate de jandarmi o dată în viaţa lor, cum ajungi tu, ca cetățean onest al 
acestei țări, în baza de date care va fi creată de către Jandarmerie dacă legea trece de senat. De asemenea, 


na. 
l 


Jandarmeria poate preleva amprente fără ordin judecătoresc şi poate filma, fără aprobarea celor filmaţi, "în cazul în 
care există motive verosimile pentru a bănui că în aceste locuri publice ar putea fi comise infracțiuni sau alte fapte 


ilegale”. 


Finalul legii este apoteotic: "Ministerul Afacerilor Interne este autorizat să acceseze, în mod direct și gratuit în timp 
real, imaginile video surprinse de sistemul de supraveghere a spaţiilor publice, aparținând persoanelor juridice de 


drept public sau privat ori organelor administraţiei publice centrale sau locale”. 


| 
| 


Cum se stochează informaţiile și cum se folosesc imaginile ne spune legea, că prin ordin al ministrului afacerilor 
Interne. Perverșii dracului! Nu printr-o lege, cum ar fi absolut obligatoriu să știm cum se colectează și folosesc 
aceste date personale, ci printr-un ordin al unui oligofren ministru de Interne, ordin care se poate schimba zilnic. 


Așa se instaurează dictatura, sub ochii noștri. Dar n-am terminat. 


Legea este foarte generoasă și cu ceilalți actori ai scenei de forță, "datele pot fi furnizate autorităților și instituţiilor 
publice cu atribuţii de ordine publică și securitate națională în baza unui document de colaborare cu MAT”. 


Deci, SRI, SIE sau SPP vor avea acces la uriașa bază de date a MAI, Jandarmeriei și Poliţiei de Frontieră prin această 
lege. Nu mai avem nevoie nici de judecători, nici de procurori sau de avocaţi pentru că băieţii de la MAI strâng date 
pentru ei și pentru Serviciile Secrete. Şi în curând nu vom mai avea nevoie nici de Parlament, dacă ei, ca niște 
cretini, votează ca toată această viitoare dictatură digitală sa fie în pixul unui mizerabil de ministru de Interne pus 
tot de către sistem. Sper ca senatorii să se trezească din somn și să trântească această tentativă de instaurare a Big 


Brother în România. 


Liviu Man - Gazeta de Cluj (https://gazetadecluj.ro/cum-vrea-pnl-sa-ne-aduca-in-dictatura-2/) 

P> Editorial (https://www.napocanews.ro/category/editorial) 


Q Acesti gropari ai României care și-au îndeplinit misiunea (https://www.napocanews.ro/2024/04/acesti- 
gropari-ai-romaniei-care-si-au-indeplinit-misiunea.html) 


Vino afară Lazăr! Clujenii pun parastase pentru morţi de Sâmbăta lui Lazăr (Galerie foto) O 
(https://www.napocanews.ro/2024/04/vino-afara-lazar-clujenii-pun-parastase-pentru-morti-de-sambata- 
lui-lazar-galerie-foto.html) 

Sabău e supărat pe U Cluj. Jucătorii sunt de vină: Sunt dezamăgit, supărat 

Pr. Ciprian Mega, la Moscova: Vă rog să-i transmiteți d-lui Medvedev că românii nu doar că sunt o națiune, dar sunt un 
popor vechi, teafăr de multă vreme în conștiința europeană / Despre Ciolacu: Chip cu privirea tâmpă 


(https://r3media.ro/pr-ciprian-mega-la-moscova-medvedev-romanii-sunt-o-natiune-popor-vechi-ciolacu-tamp/) 


Părintele Ciprian Mega, aflat la Festivalul de Film de la Moscova, a oferit primele declaraţii în calitate 
de regizoral... 


Read more » (https://r3media.ro/pr-ciprian-mega-la-moscova-medvedev-romanii-sunt-o-natiune-popor-vechi-ciolacu- 
tamp/) 
Source: Arhive PARTENER | R3media | Published: 23-04-2024 - 21:33 


Acuzele serviciilor ucrainene la adresa AUR, doar o perdea de fum cu care să acopere o știre reală? Imaginile 
scandaloase pe care Ucraina nu a vrut să le vedem (https://r3media.ro/acuzele-serviciilor-ucrainene-la-adresa-aur- 
doar-o-perdea-de-fum-cu-care-sa-acopere-o-stire-reala-imaginile-scandaloase-pe-care-ucraina-nu-a-vrut-sa-le-vedem/) 


Partidul AUR este acuzat de „surse” din cadrul serviciilor secrete ucrainene că ar pregăti „provocări” 
împotriva Ucrainei, anunţă News.ro, citând... 


Read more » (https://r3media.ro/acuzele-serviciilor-ucrainene-la-adresa-aur-doar-o-perdea-de-fum-cu-care-sa- 

